1. ------IND- 2018 0211 LV- FI- ------ 20180524 --- --- PROJET

# *LUONNOS*

**LATVIAN TASAVALLAN HALLITUS**

[päivämäärä] [kuukausi] 2018 määräys nro …

Riika (pöytäkirja nro … kohta … [vahvistetaan myöhemmin])

**Menettelyt käytöstä poistetuista renkaista saadun kumimateriaalin jätteeksi luokittelun lopettamiselle**

Annettu jätehuoltolain   
6 §:n 11 momentin  
nojalla

1. Määräyksessä säädetään menettelyt käytöstä poistetuista renkaista saadun kumimateriaalin jätteeksi luokittelun lopettamiselle.
2. Tässä määräyksessä uusioraaka-aineina pidetään käytöstä poistetuista renkaista rikkomalla, murskaamalla, silppuamalla, leikkaamalla tai pelletoimalla saatuja kumimateriaaleja, jos kyseiset materiaalit on tarkoitettu myyntiin markkinoille tulevaa käyttöä varten renkaiden käsittelyn jälkeen joko sidosaineiden kanssa tai ilman ja jos ne täyttävät kaikki tämän määräyksen liitteessä 1 mainitut perusteet.
3. Käytöstä poistetuista renkaista voi saada seuraavia uusioraaka-aineita:
   1. kumijauhe: kumimateriaali, joka on saatu murskaamalla käytöstä poistetut renkaat alle 0,8 millimetrin kokoisiksi hiukkasiksi;
   2. kumipelletti: kumimateriaali, joka on saatu pelletoimalla käytöstä poistetut renkaat 0,9–20 millimetrin kokoisiksi hiukkasiksi;
   3. kumikate: kumimateriaali, joka on saatu murentamalla, murskaamalla tai silppuamalla käytöstä poistetut renkaat 10–50 millimetrin kokoisiksi epäsäännöllisen muotoisiksi hiukkasiksi. Tekstiileistä koostuva lisäaine sallitaan;
   4. kumimurska: kumimateriaali, joka on saatu murentamalla, murskaamalla tai silppuamalla käytöstä poistetut renkaat pääasiallisesti 50–300 millimetrin kokoisiksi epäsäännöllisen muotoisiksi hiukkasiksi. Metallilangasta tai tekstiileistä koostuva lisäaine sallitaan;
   5. kumilastut: kumimateriaali, joka on saatu murentamalla, murskaamalla tai silppuamalla käytöstä poistetut renkaat pääasiallisesti 300–500 millimetrin kokoisiksi epäsäännöllisen muotoisiksi hiukkasiksi. Metallilangasta tai tekstiileistä koostuva lisäaine sallitaan.
4. Kumimateriaaleja ei pidetä uusioraaka-aineina vaan niitä pidetään jätteenä, jos niitä käytetään seuraaviin tarkoituksiin:
   1. polttamiseen energian talteenotolla tai ilman;
   2. pyrolyysiin, plasmolyysiin, kaasutukseen ja muihin samankaltaisiin teknologisiin prosesseihin, joissa kumimateriaalin fyysisiä ja kemiallisia ominaisuuksia muutetaan;
   3. kaatopaikkasijoitukseen tai varastointiin yli yhden vuoden ajaksi.
5. Käytöstä poistettujen renkaiden käsittelijän on taattava seuraavat asiat:
   1. jokaista uusioraaka-aineiden erää kohden täytetään ilmoitus, jossa osoitetaan, että uusioraaka-aineet täyttävät tämän määräyksen liitteessä 1 asetetut, liitteen 2 mukaiset jätteeksi luokittelun päättymisen arviointiperusteet (jäljempänä ”vaatimustenmukaisuusilmoitus”);
   2. kierrätyskelpoisia käytöstä poistettuja renkaita koskeva kirjanpito suoritetaan sopivien virallisia lomakkeita ja ympäristötilastoja koskevien sääntöjen ja määräysten mukaisesti;
   3. jokaisen uusioraaka-aineiden erän mukana on kuljetuksen aikana vaatimustenmukaisuusilmoituksen paperijäljennös, minkä ansiosta Latvian tasavallan kansallinen ympäristövirasto voi vaatia käytöstä poistettujen renkaiden käsittelijää esittämään alkuperäiskappaleen vaatimustenmukaisuusilmoituksesta.
6. Käytöstä poistettujen renkaiden käsittelijän on säilytettävä vaatimustenmukaisuusilmoitus viisi vuotta sen antamispäivästä ja esitettävä se jätehuollosta vastaavan toimivaltaisten viranomaisten pyynnöstä kymmenen työpäivän kuluessa.
7. Vaatimustenmukaisuusilmoitus on valmisteltava sähköisesti sähköisiä asiakirjoja koskevien sääntöjen ja määräysten mukaisesti.
8. Käytöstä poistettujen renkaiden käsittelijän on liitettävä jokaiseen uusioraaka-aineiden erään tuotteen tekniset eritelmät.
9. Uusioraaka-aineiden maahantuonnista Latviaan vastuussa olevan henkilön on taattava, että käytöstä poistettujen renkaiden käsittelijä liittää jokaiseen uusioraaka-aineiden erään ilmoituksen, jossa on tiedot toimituksen fysikaalisista ja kemiallisista ominaisuuksista sekä käytöstä poistettujen renkaiden käsittelijän tiedot.
10. Uusioraaka-aineiden maahantuonnista Latviaan vastuussa olevan henkilön on säilytettävä tämän määräyksen 9 kohdassa mainittu ilmoitus viisi vuotta sen tekopäivämäärästä ja esitettävä se jätehuollosta vastaavien toimivaltaisten viranomaisten pyynnöstä kymmenen työpäivän kuluessa.
11. Käytöstä poistettujen renkaiden käsittelijän on otettava käyttöön laadunvalvontajärjestelmä jäterenkaiden käsittelyn jäljitettävyyden takaamiseksi. Käytöstä poistettujen renkaiden käsittelijän on valvottava uusioraaka-aineiden ostajan vaatimuksia uusioraaka-aineiden laatuominaisuuksien ja fysikaalisten ja kemiallisten ominaisuuksien osalta.
12. Laadunvalvontajärjestelmän on sisällettävä yksityiskohtainen kuvaus käytöstä poistettujen renkaiden käsittelystä seuraavasti:
    1. kuvaus käytöstä poistettujen renkaiden käsittelyn laadunvalvonnasta tämän määräyksen liitteen 1 mukaisesti;
    2. käytetyt näytteenottomenetelmät, näytteiden fysikaaliset ja kemialliset testit, uusioraaka-aineiden merkintä, pakkaus- ja varastointimenetelmien kuvaus;
    3. käytöstä poistettujen renkaiden hyväksyntä- ja hylkäämisperusteet, eri valvontatoimenpiteet käytöstä poistettujen renkaiden vaatimustenmukaisuuden arvioimiseksi sekä tavat, joilla valvontatoimenpiteet dokumentoidaan;
    4. käytöstä poistettujen renkaiden koko käsittelyprosessin kuvaus, joka käsittää myös syntyvän jätteen myöhemmän käsittelyn ja varastoinnin, ja tiedot uusioraaka-aineiden mahdollisesta myynnistä;
    5. tämän määräyksen liitteen 1 mukaiset uusioraaka-aineiden laadun vaatimustenmukaisuuden arviointiperusteet ja omavalvonnan arviointiperusteet;
    6. luettelo jäterenkaiden käsittelijän työntekijöistä, jotka ovat vastuussa kustakin käytöstä poistettujen renkaiden käsittelyn vaiheesta;
    7. käytöstä poistettujen renkaiden käsittelyn mahdollinen määrä.
13. Käytöstä poistettujen renkaiden käsittelijän on säilytettävä tämän määräyksen 12 kohdassa määritetyt käytöstä poistettujen renkaiden käsittelyyn liittyvät tiedot viisi vuotta kyseessä olevan uusioraaka-aineiden erän vastaanottamisen jälkeen.
14. Käytöstä poistettujen renkaiden käsittelijän on tarkastettava laadunvalvontajärjestelmä joka vuosi ja myös silloin, kuin uusioraaka-aineiden teknologisiin prosesseihin tehdään huomattavia muutoksia tai uusioraaka-aineiden fysikaalisia tai kemiallisia ominaisuuksia muutetaan.
15. Käytöstä poistettujen renkaiden käsittelijän tai uusioraaka-aineiden maahantuonnista Latviaan vastuussa olevan henkilön on annettava jätehuollosta vastaavien toimivaltaisten viranomaisten kirjallisesta pyynnöstä pääsy alueille, tiloihin ja asiakirjoihin, jotka liittyvät käytöstä poistettujen renkaiden käsittelyyn ja varastoimiseen, jotta voidaan arvioida, ovatko ne tässä määräyksessä säädettyjen vaatimusten mukaisia.
16. Käytöstä poistettujen renkaiden käsittelijän on ilmoitettava uusioraaka-aineiden ostajalle, että käytöstä poistetut renkaat käsitellään laadunvalvontajärjestelmän mukaisesti.
17. Jos käytöstä poistetuista renkaista saatuja kumimateriaaleja tuodaan maahan muista maista ja lähtömaan ja kohdemaan toimivaltaiset viranomaiset eivät pääse sopuun kumimateriaalin luokittelusta, sovelletaan jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006 28 artiklan 1 kohtaa.

Liite 1  
[päivämäärä] 2018 annettuun   
hallituksen   
määräykseen nro ...

**Jätteeksi luokittelun päättymisen arviointiperusteet käytöstä poistetuista renkaista saadulle kumimateriaalille**

|  |  |
| --- | --- |
| Jätteeksi luokittelun päättymisen arviointiperusteet | Omavalvonnan arviointiperusteet |
| 1. Käytöstä poistetuista renkaista mekaanisella käsittelyllä saadun kumimateriaalin laatuvaatimukset:    1. niillä ei ole jätteistä ja tiettyjen direktiivien kumoamisesta annetun Euroopan parlamentin ja neuvoston direktiivin 2008/98/EY liitteen III korvaamisesta 18 päivänä joulukuuta 2014 annetussa komission asetuksessa (EU) N:o 1357/2014 mainittuja vaaraominaisuuksia, eivätkä ne ylitä pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 850/2004 määritettyjä pitoisuusrajoja;    2. ne täyttävät kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 liitteessä XVII olevan 50 kohdan rajoitukset;    3. ne eivät sisällä huomattavia määriä öljyä tai voiteluainetta;    4. lajittelu ja kvantitatiivinen määritys tehdään tyypin/koon mukaan. | Kumimateriaalien laatu määritetään seuraavien avulla:   * silmämääräinen tarkastus, * fysikaaliset ja kemialliset ominaisuudet: laboratoriokokeiden tulokset, mukaan luettuina uusioraaka-aineiden ostajien teknisissä eritelmissä esitetyt tulokset. Muita laboratoriokokeita voidaan tehdä uusioraaka-aineiden ostajan antamien lisäeritelmien mukaisesti uusioraaka-aineiden ostajan pyynnöstä.   Jokaisen käytöstä poistetuista renkaista saadun uusioraaka-ainetyypin osalta on testattava edustavia näytteitä.  Edustavat näytteet on otettava laadunvalvontajärjestelmässä määritetyn ja sen osana yksityiskohtaisesti kuvaillun näytteenottomenetelmän mukaisesti (käytettävät näytteenottomenetelmät, näytteenottotiheys, koko, näytetyypit ja -määrät, tilastollinen analyysi ynnä muut).  Fyysiset ja kemialliset ominaisuudet on testattava laboratoriossa.  Liitteessä olevassa 1 kohdassa määritetyt uusioraaka-aineiden vaatimustenmukaisuuden arviointiperusteet on esiteltävä ja kuvailtava käytettävässä laadunvalvontajärjestelmässä. |
| 1. Vaatimukset uusioraaka-aineeksi kierrätettävälle jätteelle:    1. saa käyttää ainoastaan sellaisia käytöstä poistettuja renkaita, jotka vastaavat säännöissä ja määräyksissä määritettyjä jäteluokituksia ja vaarallisen jätteen ominaisuuksia;    2. ei saa käyttää käytöstä poistettuja renkaita, jotka sisältävät vaarallisia aineita tai vaarallista jätettä. | Kumimateriaalien laatu määritetään silmämääräisellä tarkastuksella.  Vastaanotettujen ja käsiteltyjen käytöstä poistettujen renkaiden määrä on kirjattava sovellettavien virallisia lomakkeita ja ympäristötilastoja koskevien sääntöjen ja määräysten mukaisesti. |
| 1. Käytöstä poistetut renkaat on käsiteltävä seuraavalla tavalla:   3.1. vierasesineet, kuten kivet, metallinpalat ja roskat, on poistettava;  3.2. käytetyillä menetelmillä ja prosesseilla ei saa olla haitallista vaikutusta ympäristöön;  3.3. jätteiden huoltoon ja käsittelyyn sovellettavia sääntöjä ja määräyksiä on noudatettava. | Renkaat on puhdistettava mekaanisesti tai käsin. |

Liite 2  
[päivämäärä] 2018 annettuun   
hallituksen   
määräykseen nro...

**Ilmoitus siitä, että uusioraaka-aineet täyttävät jätteeksi luokittelun päättymisen arviointiperusteet**

|  |  |
| --- | --- |
| 1. | Käytöstä poistettujen renkaiden käsittelijän tiedot: |
| Oikeushenkilön nimi:  Rekisteröintinumero: |
| Käsittelyosoite: |
| Rekisteröity toimipaikka: |
| Yhteystiedot: |
| Puhelin: |
| Sähköposti: |
| 2. | Uusioraaka-aineen ostajan teknisessä eritelmässä määritetyt tekniset vaatimukset, mukaan lukien rakenne, koko, lisäaineet, fysikaaliset ja kemialliset ominaisuudet ynnä muut (tarkenna tekniset vaatimukset):  Käytöstä poistetuista renkaista saadut uusioraaka-aineet täyttävät teknisissä eritelmissä asetetut vaatimukset. |
| 3. | Toimituksen koko kiloissa: |
| 4. | Käytöstä poistetuista renkaista saadut uusioraaka-aineet täyttävät jätteeksi luokittelun päättymisen arviointiperusteet.\* |
| 5. | Käytöstä poistettujen renkaiden käsittelijä toimii laadunvalvontajärjestelmän mukaisesti. |
| 6. | Toimitukseen sisältyvät uusioraaka-aineet on tarkoitettu ainoastaan välittömään käyttöön (ilmoita käyttötarkoitus): \_\_\_\_\_\_\_\_\_\_\_\_\_\_\_\_\_\_ |
| 7. | Käytöstä poistettujen renkaiden käsittelijän lausunto:  Vahvistan, että ilmoituksessa annetut tiedot ovat täydellisiä ja paikkansapitäviä. |
| 8. | Muut tiedot: |
| 9. | Taloudellisen toimijan edustaja   * Koko nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Asema, allekirjoitus:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Päivämäärä: |
| Allekirjoitus: |

*\* Perusteet määritetään menettelyistä käytöstä poistetuista renkaista saadun kumimateriaalin jätteeksi luokittelun lopettamiselle [päivämäärä] 2018 annetun hallituksen määräyksen nro \_\_\_\_ liitteessä 1, ja ne ovat osa käytöstä poistettuja renkaita koskevaa käsittelijän laadunvalvontajärjestelmää.*